Johan Beck

Johan Egil Olsen Beck (født 1884 i Bodin, død 1952 i Mosjøen) var en norsk lærer, kirkesanger og politiker. Beck var Nasjonal Samlings lagfører i Steigen i Nordland fra januar 1941, og ordfører i kommunen fra desember 1941 til verdenskrigens slutt i 1945. 

Beck arbeidet som lærer i Gildeskål, Leiranger - som senere ble en del av Steigen - og fra 1921, da han bosatte seg i Våg på Engeløya, i Steigen. Fra 1925 var han formann i skolestyret, og fra 1930 var han formann for Det borgerlige samlingsparti i Steigen.
I 1940 meldte Beck seg inn i Nasjonal Samling, og han var varaordfører i Steigen fra januar 1941 inntil han ble ordfører 15. desember samme år.

I landssvikoppgjøret ble Beck dømt til tre års fengsel og en samlet erstatning på , begrunnet i at han fremsto som en lojal og overbevist tilhenger av NS som gjennom sin varaordfører- og ordførerperiode jobbet for partiet og partiets interesser.

Referanser 

Personer fra Bodø kommune
NS-ordførere i Nordland
Ordførere i Steigen